Document ID: 31984L0443

Komisijas direktīva
(1984. gada 26. jūlijs),
ar ko groza pielikumu Padomes Direktīvai 82/471/EEK par dažiem produktiem, ko izmanto dzīvnieku barībā
(84/443/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1982. gada 30. jūnija Direktīvu 82/471/EEK par dažiem produktiem, ko izmanto dzīvnieku barībā [1], un jo īpaši tās 6. pantu,
tā kā Direktīva 82/471/EEK nosaka, ka pielikumu saturs pastāvīgi jāpielāgo jaunākajām zinātnes un tehnikas atziņām;
tā kā ir lietderīgi izdalīt atsevišķi "neolbaltumvielu slāpekļa savienojumus un tiem līdzīgas vielas", lai skaidri nodalītu šos produktus no "neolbaltumvielu slāpekļa savienojumiem", "aminoskābēm un to sāļiem" un "aminoskābju hidroksianalogiem"; tā kā šī dalījuma un veikto pētījumu rezultātā jaunu produktu izmantošana var tikt atļauta, ievērojot noteiktus nosacījumus;
tā kā dažiem pielikumā iekļautajiem produktiem bija nepieciešams mainīt sastāvu un īpašos noteikumus;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 82/471/EEK pielikumu groza saskaņā ar šīs direktīvas pielikumu.
2. pants
Dalībvalstīs, vēlākais, 1985. gada 30. jūnijā stājas spēkā normatīvie un administratīvie akti, kas vajadzīgi, lai izpildītu šīs direktīvas 1. panta prasības. Par to tās tūlīt informē Komisiju.
3. pants
Šī direktīva ir adresēta dalībvalstīm.
Briselē, 1984. gada 26. jūlijā

Labels: 7
16
6